**Közintézményeket Működtető Központ (KÖZIM)**

4400 Nyíregyháza, Országzászló tér 1.

Tel: 06-42/512-835

E-mail cím: etkezes@kozim.hu

**Tisztelt Szülő / Gondviselő!**

Tájékoztatom, hogy a **2020/2021-es tanévre** **az intézményi étkezést** a Közintézményeket Működtető Központ **az iskolai tanítási napokon biztosítja.**

Ebben az évben a rendkívüli helyzetre való tekintettel nem tudjuk az intézményekben a tanulók részére a nyomtatványokat kiosztani, valamint a kitöltött nyomtatványokat összegyűjteni.

Kérem, hogy a 2020/2021. tanévre vonatkozó Intézményi közétkeztetés igénybevételével kapcsolatos

* **Igénybejelentő nyomtatvány – nyomtatott nagybetűkkel kitöltött, aláírt – eredeti példányát, valamint**
* **Támogatás igénybevétele** esetén a támogatás igénylő nyomtatványt a jogszabály szerinti mellékleteket kitöltve, vagy szükség esetén leigazoltatva eredeti példányban
* A kedvezményes étkezésre való jogosultság igénybe vételéhez **a szükséges igazolások másolati példányait**
* **Diétás étkezés esetén** a szakorvosi igazolás és a legfrissebb ambuláns lap másolati példányát

**2020. május 31.-ig szíveskedjenek postai úton eljuttatni az alábbi címre:**

**Közintézményeket Működtető Központ**

**4400 Nyíregyháza, Országzászló tér 1.**

Felhívom figyelmét, hogy amennyiben a tanuló mégsem abban az intézményben kezdi meg tanulmányait, ahová az igénybejelentőt benyújtotta, úgy szükséges lemondó nyilatkozatot kitöltenie és címünkre eljuttatnia! Amennyiben nincs írásos lemondás, úgy a megrendelés érvényes, a lemondó nyilatkozat megérkezéséig, így azt ki kell fizetni.

További felvilágosítás kérhető telefonon (42/512-835) vagy e-mailben (etkezes@kozim.hu).

A nyomtatványok igényelhetőek munkatársainknál és a [**www.kozim.hu**](http://www.kozim.hu) **honlapon, az ÉTKEZÉS menüpont alatt is** elérhetőek, letölthetőek.

A közétkeztetéshez kapcsolódó személyes adatkezelésről szóló Adatkezelési Tájékoztató is megismerhető a www.kozim.hu oldalon.

Nyíregyháza, 2020. május 06.

 Közintézményeket Működtető Központ